Vil ikke gjenoppta Diana-dødsfallet
Det meldte Sky News sent mandag kveld. TV-kanalen siterer et brev fra visepolitisjef Mark Rowley. London-politiet opplyste i august at de gikk igjennom nye opplysninger om ulykken i Paris i 1997, der Diana, hennes venn Dodi al Fayed og sjåføren døde. Britiske medier meldte i sommer at politiet hadde fått opplysninger om at en britisk soldat skulle ha vært innblandet i dødsfallene. En undersøkelse i 2008 fastslo at Diana og Dodi døde på grunn av «grov uaktsomhet» fra sjåførens side. Diana, som var 36 år gammel da hun døde, var skilt fra den britiske tronarvingen prins Charles. Dodis far Mohammed al Fayed hevdet at paret ble drept på ordre fra kongehuset.
Britisk politi har ikke funnet noe «troverdig bevis» som tilsier en gjenåpning av etterforskningen av prinsesse Dianas død.